als_Latn dik_Latn tur_Latn
Qeveria kërkon mbështetjen dhe ndihmën e sektorit joqeveritar për të zgjidhur çështjet më kryesore të shtetit dhe për të avancuar reformat për integrimet euroatlantike. Në takim të sotëm me përfaqësuesit e organizatave joqeveritare, kryeminsitri Zoran Zaev, tha se është i bindur të mbyllen çështjet kryesore të shtetit, me çka në afat të gjatë do të sigurohet stabilitet politik dhe ekonomik në Maqedoni.
“Andaj kërkoj, bëj thirrje, që të gjithë në shtetin tonë, edhe pushteti, edhe opozita, edhe sektori qytetar, edhe politikan, edhe ekspertë, ç’do kush ta shqyrtojë edhe përgjegjësinë personale edhe obligimin kolektiv që e kemi si qytetarë të Maqedonisë. Ta sigurojmë konsensusin e domosdoshëm shoqëror për çështjet thelbësore, të gjithë të inkuadrohemi në reforma, aksioni ka filluar, nevoja është e madhe”, deklaroi Zoran Zaev, Kryeministër i Maqedonisë.
Kryeministri Zaev deklaroi se këto procese do të jenë tërësisht të hapura për pjesëmarrje për secilin të interesuar, tërësisht transparente dhe llogaridhënëse. Nga ana tjetër, zëvendëskryeministri për eurointegrime, Bujar Osmani, nënvizoi se është koha kur duhet të realizohen të gjitha dokumentet dhe rekomandimet e faktorit ndërkombëtar.
“Është konteksti historik i sinjaleve pozitive, i mbylljes së krizës politike dhe institucionale me të cilat u ballafaqua vendi, dhe tani janë të gjitha sinjalet nga partnerët tanë ndërkombëtar por edhe nga rajoni se është koha për të bërë ne detyrat e shtëpisë, dhe për të realizuar të gjitha reformat urgjente prioritare për të treguar përkushtimin tonë për integrim në BE dhe në NATO”, tha Bujar Osmani, zëvendëskryeministër për eurointegrime.
Zv/kryeministri Osmani deklaroi se çështjet kryesore të cilat kërkojnë zgjidhje urgjente janë organizimin i zgjedhjeve korrekte dhe kredibile në Tetor, reformat në gjyqësor, në media, por edhe mbylljen e MO-së me Ligjin për gjuhën shqipe. Qeveria ka formuar pesë grupe pune për të bashkëpunuar me sektorin joqeveritar për zgjidhjen e çështjeve të lartëpërmendura.
Mefail Ismaili /SHENJA/
Qeveria formon grupe pune për bashkëpunim me… by tvshenjaofficial
als_Latn als_Latn als_Latn als_Latn als_Latn zsm_Latn als_Latn